दिल्ली में रात से आज सुबह तक अलग-अलग जगह है कई आग लगने की घटनाएं हुई है। सुबह अलीपुर जिले अलीपुर के हाइवे पर बने मेपल गार्डन में अचानक आग लग गई। पुलिस और फायर को कॉल की गई दमकल की 6 गाड़ियां मौके पर पहुंची और इस आग को 2 घंटे की मशक्कत के बाद काबू पाया। आग फार्म हाउस के अंदर लगाए गए डेकोरेशन और पंडाल में लगी थी यह सब डेकोरेशन और साथ सजावट का पंडाल मोंटी नाम के शख्स के पास था और गार्डन का मालिक दूसरा है। जैसे ही इस गार्डन के अंदर बड़े पंडाल में आग लगी तो 2 घंटे में फाइबर कपड़ा और प्लास्टिक के सजावट का बड़ा पंडाल धू-धू कर जल गया। आग की लपटों से अंदाजा लगाया जा सकता है कि आग कितनी बड़ी थी। गनीमत रही कि उस वक्त है गार्डन में कोई कार्यक्रम आयोजित नहीं हो रहा था वरना हादसा बड़ा हो सकता था। आग किस कारण लगी यह जांच का विषय है।